Odense Adresse-Contoirs Efterretninger, 1776-01-19
Kongelig Forordning. Under Dato Christiansborg den 2 Jan. har Hs. Majestæt allernaadigst udgivet en Forordning, angaaende de Danske Speciers Udmyntning og Coursering. At som Hs. Majestæt har seet sig foranlediget ved de Misbrug, som med den ringere Courant Mynt kunne være foregaaet, at drage den for store Mængde af deslige Mynt udaf Circulation ved de derom ergangne Anordninger af 1ste Mai og 13 Julii afvigte Aar; Saa har Hs. Majest ogsaa allernaadigst været betænkt paa at forsyne sine kiære og troe Undersaattere med saadan Mynt, der ikke kunde være nogen Uleilighed underkastet, men endog til alle Tider have en sikker og uforananderlig Værd i Udtællinger til Fremmede, samt ved de nærmere giørende Anordninger være frie for al svigagtig Omgang, med Klippen og Vippen. Til den Ende vil Hs. Majest. ved sine Mynter lade udpræge Species, hvormed ogsaa er gjort Begyndelse, som have den Fordeel for Undersaatterne, at de i denne Mynt bestandig eie en uforanderlig Sum af Hamborger Banco Penge i Udtællinger til Fremmede, og af Courant i Betalinger til deres Medborgere. J hvilken sidste Henseende Hs. Majest hermed allernaadigst anordner og befaler, at en Dansk Species Rigsdaler til alle Tider, saavel i Skatters og Contributioners Erlæggelse til de Kongl. Casser, som og udi Handel og Vandel mellem Undersaatterne, samt udi Banqven, skal gielde, modtages og udgives for 1 Rdlr. 22 s. Dansk Courant. Hvorefter da og alle de Afgifter, som forhen ere paabudne i Species, udi Hs Majests. Riger og Lande, herefter og fra denne Forordningens Publication af, enten skal erlegges in natura udi Danske Species eller i Courant beregnes efter ovenforordnede Værd af Species, saaledes at for Een Rigsdaler Species, som in natura var at betale, maae erlægges 1 Rdlr. 22 s. Dansk Courant. For at forhindre de Misbrug, som af vindesyge Personer, ofte begaaes med fuldvægtige Mynters Udveining, samt Formindskelse i deres Gehalt ved utilladelig Klippen, har Hs. Majest. allernaadigst anordnet, at ved de Kongl. Casser ingen andre end fuldvægtige Danske Species skal modtages eller udgives, hvorfor alle Species saavel ved Jntægt som Udgift af bemeldte Casser med behørigen dertil indrettede Vægter blive opveiede. Og paa det Hs. Majests kiære og troe Undersaattere med lige Forsigtighed kan afværge alt Tab paa de udi Species modtagende Summer, lader Hs. Mst. saadan Foranstaltning føie, at enhver Particulier paa Justeer=Kammeret i Kiøbenhavn, samt hos Magistrater og Byefogder i samtlige andre Stæder i Hs. Mets Riger og Lande, for en fastsat Priis, skal kunde faae tilkjøbs deslige, accuratte og stemplede Vægter, hvormed Danske Species, fra en enhalv og en heel Species, indtil 500 Stkr. paa eengang kan veies, efter den hostrykte Tarif over denne Mynts Vægt i forskiællige Summer. For end videre at lætte og befordre den Fordeel, som Hs. Msts. Undersaatter med denne Mynt i Handelen kunde finde, skal det være alle og enhver tilladt, paa de Kongel. Mynter i Kiøbenhavn og Altona, af dertil selv leverede Sølv at lade udpræge Danske Species, mod Mynt=Løns Erlæggelse af 2 s. for hver Stke, hele Species, som de lade slaae og 2 enhalv s. for tvende Stykker halve Species; da Hs. Majest. allernaadigst vil gandske eftergive den tilkommende Slag=Skat. Ydermere vil Hs. Majest, paa bemeldte sine Mynter stedse have et Forraad af prægede Danske Species staaende, hvoraf enhver, mod indleverende Sølv og Mynte=Lønnens Betaling, strax skal erholde Species udvexlet, 9 en fierdedeel Stykker for Marken fiin efter Digelprøve. Species, veier netto. Kongelig Dansk Myndt=Vægt. Stk. - Mk. Lod. Qvt. P. Es. Species! Stk.